**MARTIN MARTINOVIĆ 1 E - HRVATSKI JEZIK - " PROKLETE HRVATICE: DVADESET ŽIVOTOPISA"**

**1. Objasni Zagorkin stav prema hrvatskom jeziku kao obilježju narodnoga identiteta. Navedi primjere iz teksta.**

Zagorka iz ljubavi prema hrvatskom jeziku ima jaki stav o potrebi buđenja hrvatske nacionalne svijesti i hrvatske samostalnosti u odnosu na ostale zemlje Austrougarske Monarhije pa i sa istim

i samostalnosti i priznatosti hrvatskog jezika kao izraz i patriotizma.

Ona pokušava čak i sa slikovitim navođenjem činjenica u svom članku " Egy perz" ( Jedan časak) da seljaci ne znajući mađarski , poput zbunjenih ovaca "kupuju krive karte,ulaze u krive vlakove,plaćaju globe pa ih i kondukteri tuku." Osim borbe protiv Mađarizacije zdušno se borila i protiv "švapćenja" jer se u njeno vrijeme naturalo da se po Zagrebu često govori njemački jezik- pa je osobnim angažmanom skupila " cijelu vojsku đaka i studenata,a i ona je sama zaustavljala ljude po cesti i tražila od njih da govore hrvatski".

**2. Iznesi svoje gledište o Jeziku kao obilježju narodnoga identiteta i objasni ga.**

Jezik je osnova identiteta svakog naroda . Isto tako i lokalna narječja treba njegovati kao kulturno blago te kao dokaz bogatstva jezika. Unatoč stremljenjima globalizacije da se što više koriste neke internacionalne riječi ( primjeri su u IT industriji te mnogim društvenim mrežama) svaki narod mora čuvati i njegovati i koristiti svoje izraze i ne prepustiti se tom "lošem dijelu" globalizacije.

Čuvanje dijela napisanih na materinjem jeziku ( službenom - u upotrebi) te dijela napisanih ( ili skladanih) u dijalektima je važna zadaća svih pokoljenja kroz povijest svakog naroda, jer je izraz čuvanja, poštivanja i njegovanja kulturne baštine svakog naroda te kao bogatstvo za iduće generacije.

**3. U čemu se Marija Jurić Zagorka slaže sa svojim uzorom Augustom Šenoom? U odgovoru će ti pomoći usporedba ovog ulomka s uvodom pripovijesti Prijan Lovro.**

Zagorka je kao i njen uzor Šenoa veliki domoljub te oboje nastoje da stanovnici Hrvatske čitaju Hrvatska dijela na hrvatskom jeziku .

Oboje su imali isti cilj, stvoriti nacionalnu književnosti sa likovima iz Hrvatske povijesti ili svakodnevnice ,koju će ljudi rado čitati i osloboditi je od navale stranih, ponajviše njemačkih romana. Oboje su jako nastojali svojim djelima utjecati na čitatelje i kroz svoje likove ukazati na potrebu domoljublja i borbe ili protivljenja stranima utjecajima bilo književnim, bilo političkim.

**4. Usporedi način na koji se s preprekama u sličnim patrijarhalnim sredinama sučeljavaju ženski likovi u romanu Posljednji Stipančići i Marija Jurić Zagorka. Što zaključuješ?**

Lucija Stipančić se suočava i stradava zbog emotivne, odgojne, obrazovne prikraćenosti i životne onemogućenosti. Ona je tragična žrtva predrasuda,društvene sredine i krivog odgoja. Zarobljena je patrijarhalnom stegom,,uskraćeno joj je pravo na naobrazbu, čitanje prema vlastitom izboru, pravo na šetnju, elementarno poštovanje i očinska i bratska ljubav.

Sa druge strane u istoj obitelji sve je podređeno i omogućeno njenom bratu Juraju koji pod lošim okolnostima razvija hladnu, ciničnu,bezdušno pragmatičnu i egoističnu ličnost koji na kraju uništava cijelu obitelj.

Marija Jurić Zagorka je bila vatreni pobornik borbe za prava, jednakost i poštivanje žena. Dodatno je bila ponukana gorkim osobnim iskustvom odrastanja u svojoj obitelji u kojoj je otac majku kažnjavao za ljubomoru na drastične načine koji su nažalost " bili normalni" u tom nazadnom povijesnom razdoblju kada su žene bile omalovažavane te nazivane "kravarice" i slično.  
Zagorka je morala pisati pod lažnim imenom jer je bila žena te je i bila plaćena 3 puta manje nego njene muške kolege iako je sa 30 godina već bila slavna osoba , te je veliki dio svog života i stvaranja

bila omalovažavana samom činjenicom što je ženskog spola.

Čak je nakon 22 godine sama dala otkaz jer joj nisu htjeli izjednačiti plaću s muškim kolegama.

**5. Izdvoji dijelove teksta u kojima se zapaža subjektivan stav autorice prema temi.**

" Marija Jurić Zagorka je političko biće.... no svojom egzistencijom sustavno negira onu drugu Aristotelovu tvrdnju ( da se žene "kućne životinje")

" Svakako osim što je književnica, ...ona je i novinarka,ali i gorljivo politički angažirana žena, a to je u zadanom joj prostoru i vremenu čini paradoksalnom pa i izazovnom , iritantnom i neželjenom pojavom..."

"U Obzoru će Zagorka prošetati cijelom ljestvicom emocija svojih kolega. Od otvorene antipatije do neskrivene simpatije i podrške"

**6.Šta misliš kojoj je čitalačkoj publici obraća autorica ove biografije?**

Autorica se obraća širokom dijelu publike da bi ih potakla na razmišljanje i promjene zastarjelih i nazadnih stavova u životu.

Obraća se muškom dijelu populacije pokušavajući ih osvijestiti da se prestanu ponašati prema ženama na polu-robovlasnički način.

Ženama se obraća da bi ih potakla da se ustrajno bore za svoja prava na ravnopravnost u svim aspektima života.

**MARTIN MARTINOVIĆ 1 E**